TV7 JERUUSALEMMA UUDISED
Meie tänased teemad -
Barak Obama külastas Iisraeli
Terroristid tulistasid Iisraeli neli raketti
Netanyahu esitas Türgile ametliku vabanduse
CIA nõustab Süüria mässulisi
Agendi relvast lähtus ekslik kuul Ahmadinejadi suunas
Iisraeli araablane võitis lauluvõistluse
TV7 Jeruusalemma Uudistest - Shalom!
Israel Today kirjutab USA presidendi Barack Obama
eelmise nädala Iisraeli-visiidist.
Obama tutvus nn Surnumere kirjarullidega,
mille seas on ka papüürusele kirjutatud
rohkem kui 2000 aastat vanu Vana Testamendi tekste.
Iisraeli USA saadiku Michael Oreni sõnul
oli visiit selge sõnum maailmale USA toetusest
juutide iidsetele pühapaikadele Iisraelimaal.
Järgmiseks külastas Obama Iisraeli Muuseumis
juudiriigi tulevikuga.
Külaliste jaoks püstitatud näitusel olid Iisraeli leidurite, kunstnike
ja teadlaste tipptehnoloogilised saavutused.
Obama nimetas leiutisi inspireerivaiks.
Järgmisel päeval kõneles Obama Palestiina omavalitsuse kantseleis,
Ramallah's, kus ta nimetas juutide ehitamist
ja elamise lubamist piibellikel aladel Juudas ja Samaarias problemaatiliseks
ja regiooni rahu saavutamise suhtes mittekonstruktiivseks.
Obama, nagu Lääs üldiselt, püüab vedada eraldusjoont
nn Läänekalda ja ülejäänud Iisraeli vahele,
väites, et on normaalne, kui juudid elavad Iisraelis,
kuid ei tohi ehitada Läänekaldal.
Enamik piiblilugudest leidis aset Juudas ja Samaarias.
Isegi suur osa Jeesuse tegevusest toimus aladel,
kus juudid ei tohi Obama sõnul elada.
Kui ajaloolised ja piibellikud õigused,
millest Obama päev varem rääkis, ei puuduta Juudat ja Samaariat,
ei puuduta need ka Tel Avivi.
Israel Today teatel tulistasid Palestiina terroristid
USA presidendi Iisraeli-visiidi teisel päeval Iisraeli 4 raketti.
Eelmisel neljapäeval tulistasid Gazas tegutsevad terrorirühmitused
rakette Lõuna-Negevi tsiviilasulatesse.
Üks rakettidest tabas Sderotis maja, mis purunes,
kuid keegi ei saanud viga.
Teine rakett maandus avaalal ja ülejäänud kaks
kukkusid Gaza turvatara lähedale.
See oli teine rünnak pärast seda, kui Iisraeli väed pommitasid
mullu novembris Gaza terroriobjekte,
vastuseks sektorist lähtunud tõsisele raketitulvale.
Ynet Newsi teatel süüdistati rünnakus salafistlikku rühmitust.
Palestiina islamiradikaalidele lähedalseisvate allikate sõnul
vahistas Hamasi sisejulgeolek Gaza keskosas
kaks salafistist venda.
Arutz Sheva teatel esitas peaminister Netanyahu vabanduse
Türgi peaministrile Recep Tayyip Erdoganile
9 türklase hukkumise eest 2010. aastal Mavi Marmaral toimunud
Iisraeli reidi ajal.
Erdogan võttis vabanduse vastu.
Iisraeli Kanal 10 teatel lubas Netanyahu
9 hukkunud türklase peredele kompensatsioone.
Netanyahu lubas ka leevendada mõningaid piiranguid Gazas.
Erdogan lubas tühistada Türgi alustatud kohtuprotsessi
IKJ ohvitseride vastu.
Erdogan lubas ka lõpetada verbaalsed rünnakud Iisraeli vastu.
Iisraeli justiitsministri Tzipi Livni sõnul
oli Netanyahu vabandus oluline ja õige samm, eriti nüüd,
kui Iisraelil, Türgil ja USA-l on Süürias ühised julgeolekuhuvid.
Ynet News teatab The Wall Street Journali
eelmise laupäeva raportist, mille järgi USA Luurekeskagentuur
on nõustanud Süüria mässulisi nende tegevuse tõhustamisel
võitluses valitsusvägede vastu.
Ajakiri tsiteeris anonüümseid, praeguseid ja endisi USA ametnikke,
kelle sõnul peegeldab CIA uus töömeetod
muutust valitsuse eesmärgis, milleks on tõhustada
mittereligioossete mässuliste tegevust.
Raporti järgi saatis CIA ametnikke Türki, aitamaks neil leida mässulisi,
kes hakkavad vastu võtma Pärsia lahe piirkonna liitlastelt
saabuvaid relvalaste.
The Wall Street Journali väitel on USA valitsusametnikud mures,
et osa relvi läheb islamistide kätte.
Ajalehe sõnul juhendas Valge Maja CIA-d tegema Iraagis koostööd
terrorismivastaste eliitüksustega.
Nii tahetakse aidata iraaklastel vastu panna Iraagist Süüriasse
minevatele al-Qaedaga sidemeis olevaile võitlejaile.
Raporti väitel soosib Lääs Süüria Vaba Armeega liitunuid.
Süüria Vaba Armee aga toetab poliitilist Süüria Opositsiooni Liitu.
Süüria Opositsiooni ülemate sõnul on CIA teinud koostööd brittide,
Prantsusmaa ja Jordaania luureagentuuridega
ja õpetanud mässulistele erinevate relvade kasutamist.
See johtub sellest, et tähtsaim Süürias tegutsev
al-Qaedaga seotud rühmitus al Nusara Front
tihendab sidemeid al-Qaeda Pakistanis asuva keskjuhatusega.
Wall Street Journali sõnul ei muuda Süüria mässulistele antav
uuelaadne abi USA otsese sõjalise sekkumise vastast otsust.
USA demokraatide ja vabariiklaste tippliikmed nõuavad Obamalt
aga karmimat suhtumist Süüriasse.
Muuhulgas nõuavad nad piiratud sõjalise tegevuse kaalumist,
näiteks õhurünnakuid, koostööd Türgi vägedega
ja abi suurendamist Süüria opositsiooni rühmitustele.
Ynet News kirjutab Iraani Ahmadinejadi puudutavast
uuest raamatust, mis väidab,
et üks USA Salateenistuse agent olevat kogemata
Iraani presidendi peaaegu tapnud.
Briti ajalehe The Telegraph andmeil toimus intsident 2006. aastal
New Yorgis Intercontinentali hotelli ees,
ÜRO tippkohtumise ajal.
Raamatu väitel vinnastas agent president George Bushi oodanud
soomusauto kõrval oma relva,
kui see kogemata Ahmadinejadi suunas lahti läks.
Kui agent juhtumi eest vabandas, pööras Ahmadinejad vaid pead
ja istus oma autosse.
Israel Hayom räägib Iisraeli tänavuse lauluvõistluse The Voice võitjast.
Ta on 19-aastane Lina Makhoul, noor Iisraeli araablanna.
Akkost pärinev Lina sai võiduga rahvusvahelise plaadilepingu.
Saate ajal juhendas teda Iisraeli laulja Shlomi Shabat,
kellele Lina oma võidu pühendas.
Võistlussaate viimases osas laulis Lina Leonard Coheni laulu
Hallelujah, ja võitis oma kolm konkurenti.
Need olid meie tänased uudised. Shalom ja kohtumiseni!
Tõlge: Monika Jaaguri